Discuție Wikipedia:Sfatul Bătrânilor/Arhiva 84

message: Bună! Obişnuiesc să navighez câteodată prin articolele Wikipedia folosind funcţia Random. De fiecare dată apar obsesiv articole de localităţi din Brazilia, Portugalia, etc. dar cel mai mult mă intrigă articolele dedicate Suburbiilor Sydney-ului. Nu ştiu pe ce criteriu au fost pornite, dar mi se par foarte inutile. Au fost create deja de mai bine de 2 ani jumate şi, cum era de aşteptat, nici măcar un singur edit de conţinut. Sunt în total 629 de articole. Cred că putem uşor aprecia că situaţia lor nu se va schimba prea curând. Credeţi că ar pute fi şterse de comun acord? Există Lista suburbiilor din Sydney care enumeră în mod satisfăcător toate suburbiile. Mai e nevoie şi de aceste articole? Eu cred că dacă cineva va fi cu adevărat interesat să scrie despre ele, poate reporni liniştit articolul potrivit. Aştept opiniile voastre.--Radufan 5 decembrie 2006 15:02 (EET)
replies: text: :Aparent ai dreptate. Dar cu ce ne încurcă? În plus, ştergerea lor ar crea un precedent periculos. Numai cand ma gandesc cât timp mi-a luat să scriu câte un ciot pentru fiecare localitate din Banatul sarbesc...mai ca nu-mi vine sa continui citind propunerea ta...Este vreo problemă de spaţiu? Articolele sunt mincinoase, lezează demnitatea cuiva, etc.,etc.? Eu zic să le lăsăm. Poate odată cineva le va dezvolta...Părerea mea despre Wikipedia este că, în timp, ar trebui să cuprindă totul...Are această şansă, spre deosebire de enciclopediile clasice, pe hîrtie, pentru că:
*nu e constrânsă de un spaţiu tipografic limitat
*nu e constrânsă de un număr limitat de colaboratori, fiecare, la rîndul său, limitat
*nu e constrânsă nici măcar de timp
Eventual să cream o listă cu articole de şters în eventualitatea unei crize de spaţiu, şi să le punem pe acea listă.--nelu craciun 5 decembrie 2006 15:27 (EET)
replies: text: :Sunt de acord cu tine pentru motivele exprimate, există spaţiu pentru toate. Ideea mea pornea dintr-o abordare strict funcţională. Dacă ne-am pune ca obiectiv să avem articole multe, atunci în câteva zile am putea creea cu roboţi măcar 100.000 de articole noi, pentru localităţi din toată lumea. Dar nu ăsta e scopul nostru. Din păcate nici scopul nostru nu este foarte clar, nu ştim dacă redactă o enciclopedie adresată unui public român sau unui potenţial public oarecare care cunoaşte limba română. Impresia mea e că celelalte Wikipedii tocmai asta fac: se adresează în primul rând propriului public. Mi se pare că dacă ne focalizăm mai bine pe publicul românesc putem spori mult din funcţionalitatea enciclopediei. Aşa cum e acum, wiki.ro e diluată de o cantitate enormă de articole de utilitate care tinde spre 0. Din acest motiv am ales suburbiile Sydney-ului, deşi avem şi multe articole similare pentru oraşe, ca să nu zic de satele româneşti. Acestea din urmă sunt însă mult mai importante pentru noi. Dacă eram toţi emigraţi în Australia, priorităţile noatsre ar fi fost altele. În fine, e cam ambiguu şi pentru mine, aşa că nu mai insist. Eram mai mult curios ce opinii aveţi pe tema asta.--Radufan 5 decembrie 2006 16:09 (EET)

text: Eu sunt curios cine le-ar fi şters: având în vedere că pentru ştergere sunt necesare vreo 4 clickuri înmulţite cu 600 de articole rezultă 2400 de clickuri. Cred că este o muncă prea mare pt ştergerea manuală. Poate cu un robot ?! Dar în principiu subscriu la neştergerea lor. -- Pixi discuţie 5 decembrie 2006 16:14 (EET)
Sînt de acord că articolele despre aceste suburbii (care nu sînt de fapt suburbii) nu folosesc aproape nimănui. Dar pentru a le şterge ne trebuie un motiv. În clipa de faţă nu văd acest motiv şi din ce s-a spus mai sus nu rezultă nici unul.
Radufan, publicul nostru este destul de bine precizat: scriem pentru cititorii de limba română, de oriunde ar fi ei. De-asta nu se cheamă „Wikipedia românească”, ci „Wikipedia în limba română”. Există în schimb alte neclarităţi, ca de exemplu nivelul la care scriem (popularizare? descriere strict ştiinţifică? etc.) sau limita dintre enciclopedic şi neenciclopedic.
Pixi, seriile de articole se pot şterge cu un robot căruia îi dăm permisiuni temporare de administrator. — AdiJapan ☎ 5 decembrie 2006 18:10 (EET)

text: Nu trebuie şterse, poate va apărea vreun român din Sydney care le va completa şi alţi români care vor să emigreze în Australia le vor citi.--MariusM 6 decembrie 2006 21:20 (EET)
thread_title: Suburbiile Sydney-ului